作者:杜牧
標題:郡齋獨酌
內容:前年鬢生雪，今年須帶霜。時節序鱗次，古今同雁行。甘英窮西海，四萬到洛陽。東南我所見，北可計幽荒。中畫一萬國，角角棋佈方。地頑壓不穴，天迥老不僵。屈指百萬世，過如霹靂忙。人生落其內，何者為彭殤？促束自系縛，儒衣寬且長。旗亭雪中過，敢問當壚娘。我愛李侍中，標標七尺強。白羽八紮弓，髀壓綠檀槍。風前略橫陣，紫髯分兩傍。淮西萬虎士，怒目不敢當。功成賜宴麟德殿，猿超鶻掠廣球場。三千宮女側頭看，我愛朱處士，三吳當中央。罷亞百頃稻，西風吹半黃。尚可活鄉裡，豈唯滿囷倉？後嶺翠撲撲，前溪碧泱泱。霧曉起鳧雁，日晚下牛羊。叔舅欲飲我，社甕爾來嘗。伯姊子欲歸，彼亦有壺漿。西阡下柳塢，東陌繞荷塘。姻親骨肉舍，煙火遙相望。太守政如水，長官貪似狼。徵輸一雲畢，任爾自存亡。我昔造其室，羽儀鸞鶴翔。交橫碧流上，竹映琴書床。出語無近俗，堯舜禹武湯。問今天子少，誰人為棟樑？我曰天子聖，晉公提紀綱。聯兵數十萬，附海正誅滄。謂言大義小不義，豈知三載幾百戰，鉤車不得望其牆！答雲此山外，醺酣更唱太平曲，仁聖天子壽無疆。